
Text rozhodnutia
Súd: Krajský súd Bratislava Spisová značka: 3Cbi/11/2015 Identifikačné číslo súdneho spisu: 2115226229 Dátum vydania rozhodnutia: 20. 01. 2017 Meno a priezvisko sudcu, VSÚ: JUDr. Daniela Meravá ECLI: ECLI:SK:KSBA:2017:2115226229.3 Uznesenie Krajský súd v Bratislave v právnej veci žalobcu: Slovenská republika zastúpená Úradom pre dohľad nad zdravotnou starostlivosťou, Žellova 2, 829 24 Bratislava, IČO: 30 796 482, proti žalovanému: I & R KONKURZY A REŠTRUKTURALIZÁCIE, k.s., Šoltésovej 2, 811 08 Bratislava, IČO: 36 865 265, správca konkurznej podstaty úpadcu: SCHIMA s.r.o., 919 28 Bučany 595, IČO: 35 868 201, v konaní o určenie pravosti pohľadávky, takto r o z h o d o l : Súd podľa § 167 ods. 4 CSP v y z ý v a žalovaného, aby v lehote 15 dní od doručenia tohto uznesenia: - písomne sa vyjadril k vyjadreniu žalobcu, doručeného súdu dňa 14.11.2016, - uviedol ďalšie skutočnosti, - označil dôkazy na preukázanie svojich tvrdení. Na neskôr predložené a označené skutočnosti a dôkazy súd nemusí prihliadnuť. Vyjadrenie k vyjadreniu žalobcu žalovaný predloží s potrebným počtom rovnopisov a s prílohami tak, aby jeden rovnopis zostal na súde a aby každá strana dostala jeden rovnopis. o d ô v o d n e n i e : Po začatí súdneho konania v rámci prípravy pojednávania súd uložil stranám v konaní povinnosti a poučil ich o ich právach a povinnostiach tak, aby bolo možné vec prejednať a rozhodnúť vo veci samej. Poučenie: Proti tomuto uzneseniu nie je prípustné odvolanie. Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom súdu. Strany sú povinné uplatniť prostriedky procesného útoku a prostriedky procesnej obrany (najmä skutkové tvrdenia, popretie skutkových tvrdení protistrany, návrhy na vykonanie dôkazov, námietky k návrhom protistrany na vykonanie dôkazov a hmotnoprávne námietky) včas. Prostriedky procesného útoku a prostriedky procesnej obrany nie sú uplatnené včas, ak ich strana mohla predložiť už skôr, ak by konala starostlivo so zreteľom na rýchlosť a hospodárnosť konania. Na prostriedky procesného útoku a prostriedky procesnej obrany, ktoré strana nepredložila včas, nemusí súd prihliadnuť, najmä ak by to vyžadovalo nariadenie ďalšieho pojednávania alebo vykonanie ďalších úkonov súdu ( § 153 v spojení s § 149 CSP). Prostriedky procesného útoku a prostriedky procesnej obrany možno uplatniť najneskôr do vyhlásenia uznesenia, ktorým sa dokazovanie končí ( § 154 CSP).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2017:2115226229.3 (dáta aktuálne k 1. 11. 2026). Záväzné je znenie zverejnené súdom.




